Ritratt: Muntaġġ / Facebook - Sorelle  Is-sensiela Sorelle bi produzzjoni ta' Rikordja tkompli matul din il-ġimgħa b'puntata oħra kuljum mit-Tnejn sal-Ġimgħa fuq TVM fl-3.45pm. Matul din il-ġimgħa mhux biss se jkomplu l-intriċċi iżda wkoll se niltaqgħu ma' karattri ġodda. Dan hu dak li se jiġri ġurnata b'ġurnata. It-Tnejn 4 ta' Ottubru Naomi marret id-dar ta' Maxine biex tkellimha… kien hemm Vince ukoll… x'ġara? Kyle kellem lil ommu dwar dak li kienet għaddiet minnu. X'intqal? Min huma Antonella u Crystal? Flimkien niltaqgħu magħhom għall-ewwel darba f'dan l-episodju. It-Tlieta 5 ta' Ottubru Noel mar jara lil Frederick… fejn kien jafu? X'qallu u għaliex kien irrabjat għalieh? X'talbitu u min mar għaliha d-depot biex joħodha lura l-uffiċju? L-Erbgħa 6 ta' Ottubru Frederick ċempel lil Leo… x'qallu dwar dak li kien ġara… x'reazzjoni kellu? Antonella u ystal iltaqgħu u tkellmu dwar l-affarjiet li kienu għaddejjin...x'qalu? Matthew mar jitkellem ma' Janice… x'ġaralu meta qam bil-lejl? Il-Ħamis 7 ta' Ottubru Katarin reġgħet ħolmot b'Leah… x'kienet din id-darba? Is-sorelle kellhom diżgwid bejniethom… dwar xiex? U min hi dik il-ġdida li marret volontiera biex tagħmillhom it-tè? Il-Ġimgħa 8 ta' Ottubru Naomi riedet tiltaqa' ma' Angelo … iżda Angela x'qaltilha? Il-kummissarju bagħat għal Vince biex ikellmu dwar il-każ li għandhom fuq idejhom bħalissa… x'ikkmandah biex jagħmel? Għaliex Vince iħossu mħawwad? Sorelle għandu kitba ta' Dr Michael Vella Haber u Evelyn Saliba La Rosa.